ปาดหน้า MU “ณวัฒน์” ดันมิสแกรนด์ฯ ขึ้นเวที mai ยื่นไฟลิ่งขายไอพีโอ 60 ล้านหุ้น
ปาดหน้า “มิสยูนิเวิร์ส” ณวัฒน์ ส่งมิสแกรนด์ อินเตอร์เนชั่นแนล ลงสนาม mai ยื่นไฟลิ่งขายไอพีโอ 60 ล้านหุ้น ต่อยอดธุรกิจ-ทุนหมุนเวียนกิจการ
ปาดหน้า “มิสยูนิเวิร์ส” ณวัฒน์ ส่งมิสแกรนด์ อินเตอร์เนชั่นแนล ลงสนาม mai ยื่นไฟลิ่งขายไอพีโอ 60 ล้านหุ้น ต่อยอดธุรกิจ-ทุนหมุนเวียนกิจการ
31 ม.ค. 2566

บริษัท มิสแกรนด์ อินเตอร์เนชั่นแนล จำกัด (มหาชน) ยื่นแบบแสดงรายการข้อมูลและร่างหนังสือชี้ชวนต่อสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) เพื่อเสนอขายหุ้นเพิ่มทุนต่อประชาชนทั่วไปครั้งแรก (IPO) จำนวนไม่เกิน 60 ล้านหุ้น คิดเป็นไม่เกินร้อยละ 28.57 ของจำนวนหุ้นทั้งหมดภายหลังขาย IPO และจะเข้าจดทะเบียนในหมวดธุรกิจสินค้าอุปโภคบริโภค ตลาดหลักทรัพย์ เอ็ม เอ ไอ (mai) โดยมีบริษัท ฟินเน็กซ์ แอ๊ดไวเซอรี่ จำกัด เป็นที่ปรึกษาทางการเงิน
สำหรับมิสแกรนด์ฯ ดำเนินธุรกิจเกี่ยวกับการพาณิชย์จากการจัดประกวดนางงาม “มิสแกรนด์ ไทยแลนด์” และ “มิสแกรนด์ อินเตอร์เนชั่นแนล” การบริหารจัดการศิลปิน และการจัดจำหน่ายสินค้าต่างๆ ได้แก่ สินค้าภายใต้ตราสินค้าของบริษัท เช่น แบรนด์ “Miss Grand”, “NangNgam” และ MGI เป็นต้น
โดยบริษัทมีวัตถุประสงค์นำเงินจากการระดมทุนไปใช้ซื้ออาคารและปรับปรุงเพื่อเป็นอาคารสำนักงานใหม่ราว 180 ล้านบาท โดยบริษัทมีแผนขยายธุรกิจการขายสินค้าและบริการ, ลงทุนพัฒนาผลิตภัณฑ์สินค้า และผลิตรายการ เพื่อเพิ่มความสามารถในการสร้างรายได้ในทุกช่องทาง 50 ล้านบาท, ลงทุนพัฒนาขีดความสามารถของระบบสารสนเทศ (IT) 20 ล้านบาทส่วนที่เหลือจะใช้เป็นเงินทุนหมุนเวียน และลงทุนในธุรกิจที่เกี่ยวข้อง